舟中聽琴
作者：蘇轍
朝代：宋

paragraphs: 江流浩浩羣動息，琴聲琅琅中夜鳴。
水深天闊音響遠，仰視牛斗皆從橫。
昔有至人愛奇曲，學之三歲終無成。
一朝隨師過滄海，留置絕島不復迎。
終年見怪心自感，海水震掉魚龍驚。
翻回蕩潏有遺韵，琴意忽忽從此生。
師來迎笑問所得，撫手無言心已明。
世人囂囂好絲竹，撞鐘擊鼓浪謂榮。
安知江琴韵超絕，擺耳大笑不肯聽。